
              Szám: 05/1634/2026.
E  L Ő T  E R J E S Z T É S

a Balatonakali Képviselőtestület 2026. szeptember 29-i nyilvános ülésére

Tárgy:

Szociális célú tüzelőanyag vásárláshoz kapcsolódó támogatásra pályázat benyújtása

Előadó: 
Koncz Imre polgármester

Előkészítette:
Koncz Imre polgármester
TISZTELT KÉPVISELŐTESTÜLET!

A Kormány az idei évben is segítséget kíván nyújtani a rászorulók részére, ezért kihirdetésre került a települési önkormányzatok szociális célú tüzelőanyag vásárláshoz kapcsolódó támogatásáról szóló pályázati kiírás. A támogatásra az 20.000 fő lakosságszámot meg nem haladó települések pályáz-hatnak.
Az igényelhető mennyiség az önkormányzat 2024. évi átlagos közfoglalkoztatási létszám adatának, a 2024. évi adatgyűjtés alapján az aktív korúak ellátásában részesülők, valamint a gyermekvédelmi kedvezményre jogosultak száma, illetve a 2025. január 1-jei lakosságszámból a 80 év feletti korcsoport adatának figyelembe vételével kerül meghatározásra. 
Az 5 000 fő lakosságszámot meg nem haladó önkormányzat legfeljebb 3 erdei m3/ellátott keménylombos tűzifa mennyiséget igényelhet. A támogatás mértéke 21.000,-Ft/erdei m3 + ÁFA. 
A maximálisan igényelhető mennyiség 69 m3. Az előző évben 27 m3 tűzifát osztottunk ki, idén javaslom a 40 m3 tűzifa igénylését. 
A költségvetési rendeletünkben az idei évre tűzifa vásárlásra 750.000,-Ft + ÁFA összeget tervez-tünk be. A pályázati támogatáshoz 84.000,-Ft önerőt szükséges biztosítani. 
Javaslom a pályázat benyújtását.
Kérem a Tisztelt Testületet, hogy előterjesztésem vitassák meg és döntésüket hozzák meg!

HATÁROZATI JAVASLAT

Balatonakali község Önkormányzatának Képviselőtestülete a helyi önkormányzatokért felelős miniszer által kiírt a települési önkormányzatok szociális célú tüzelőanyag vásár-láshoz kapcsolódó támogatásra pályázatot nyújt be 40 m3 keménylombos tűzifára vonatkozóan. 

A pályázathoz szükséges önerőt - 84.000,-Forintot – bizto-sít az erre a célra elkülönített költségvetési keretének terhére.
Az Önkormányzat vállalja, hogy a szociális célú tűzifában részesülőktől ellenszolgáltatást nem kér, ideértve a tüzelőanyag rászorulókhoz való eljuttatását is.

Felhatalmazza a polgármestert a szükséges intézkedések megtételére és a pályázat beadására.
Felelős: 

polgármester, pénzügy
Határidő:

azonnal
Balatonakali, 2026. szeptember 3.

